Што датычыць работы з насельніцтвам, то кожны тыдзень Алена Казіміраўна выпісвае больш за 30 прадпісанняў. Ёсць сумленныя гаспадары, якія адразу выпраўляюць хібы. Але ёсць і тыя, хто спадзяецца на іншых. Маўляў, вам трэба, то рабіце. За 9 месяцаў старшыня сельсавета здолела сабраць сродкаў самаабкладання ад насельніцтва 4,3 мільёна рублёў. Не густа! Яны пайшлі на разлік за выкананне памятных гранітных пліт каля абяліска, што ў цэнтры пасёлка, пабудаванага ў памяць загінулых у гады вайны.